Sendeling Sien Hoe Korona-infeksies In Asië Toeneem - Joy! Digital
Sendeling Sien Hoe Korona-infeksies In Asië Toeneem
-deur CAMA Sending
Ontspan sekere dele van die wêreld reeds omdat die koronastatistiek in hulle lande goed lyk? Nie op die sendingveld nie. Die situasie is daar steeds kommerwekkend. In plaas van verbetering, neem die aantal infeksies in Asië toe," het 'n anonieme sendeling van CAMA gesê.
"Die infeksies styg selfs vinniger as in Maart / April," het die sendeling gesê. Hy en sy vrou doen sendingwerk onder een van die bevolkingsgroepe wat die minste met die Evangelie bereik is. Om hulleself so min as moontlik aan die gevaar van infeksie bloot te stel, bly hulle hoofsaaklik binnenshuis.
Hospitale is gesluit weens die koronavirus
"Ons probeer sover moontlik direkte kontak met ander mense vermy. Die plek waar ons woon, is 'n brandpunt van nuwe koronagevalle. En dit styg nog steeds. Amptelik is daar 200 nuwe gevalle per dag. Nie-amptelik is daar heelwat meer. Daar word skaars enige toetsing gedoen. Die helfte van die hospitaalpersoneel is met korona besmet. Die ander helfte durf nie werk nie. Gevolglik is baie hospitale gesluit."
Die sendeling vertel verder: "Ons is besig met 'n voedings. Ons is self gesond en het baie nuwe mense in ons woonkompleks leer ken, waar ons nou die lig kan wees."
CAMA Mission vra vir gebed vir hierdie sendelinge. "Bid vir veiligheid. Maar miskien nog meer dat dit deure sal open om te getuig van Jesus, omdat 97% van die bevolking in hierdie gebied Islam volg. Minder as 1% is Christene."